Itmam-E-Hujjat And Its Application On Different Groups
kia sirf 2 he options diyay gay thay k islaam lay aien ya qatal kr diyay jaein gay ya koi teesra option bhi tha. q k is say to deen main jbar maloom hota ha?
شروع ہی میں بیان ہوا کہ مشرکین سے خدا کوئی معاہدہ کیسے کر سکتا ہے اللہ اور اُس کے رسول کے ہاں اِن مشرکوں سے کوئی عہد کس طرح باقی رہ سکتا ہے؟ یعنی اصلا تو یہی ہے، مگر حالات کی وجہ سے جو معاہدہ ہو گیا تو اسے اس وقت تک برقرار رکھا جائے گا جب وہ اسے برقرار رکھیں گے۔ معاہدہ کی خلاف ورزی نہیں کی جا سکتی۔ آیت سے واضح ہے کہ یہ معاہدہ قریش کے ساتھ تھا جو صلح حدیبیہ میں ہوا تھا۔ یہ موقت معاہدہ تھا یعنی دس سال کے لیے جنگ بندی کی گئی تھی۔ اس کے بعد ان کے لیے بھی یہی حکم تھا جو سورہ توبہ آیت میں بیان ہوا کہ ان سے قتال کیا جائے گا۔ مزیدغور کیجیے کہ جن کے ساتھ غیر موقت معاہدات تھے، ان کے ساتھ معاہدات ختم کرنے کااعلان کیا گیا ہے اس سورہ کی ابتدا میں اور اسی لیے انھیں چار ماہ کی مہلت دی گئی تھی کہ اس کے بعد ان کے خلاف تلوار اٹھا لی جائے گی۔ اللہ اور اُس کے رسول کی طرف سے اُن مشرکوں کے لیے اعلان براءت ہے جن سے تم لوگوں نے معاہدے کیے تھے۔ خلاصہ یہ ہے کہ جن کے ساتھ غیر موقت معاہدات تھے، ان کے ساتھ معاہدات فی الفور ختم کر دے گئے۔ اس مین اس کا ذکر نہیں کہ انھوں نے خلاف ورزی کی ہو تو ختم ہوں گے۔ دوسرے وہ معاہدات جو موقت تھے۔ ان کے ختم ہونے کا انتظار کرنے کو کہا گیا۔ اس کے بعد ان کے خلاف تلوار اٹھانے کا حکم تھا ۔